Diari Oficial de la Generalitat Valenciana


Sumari del DOGV 4902, del 14-12-2004 (2004/12521)

DECRET 275/2004, de 10 de desembre, del Consell de la Generalitat, pel qual es modifica el Decret 201/2003, de 3 d'octubre, del Consell de la Generalitat, pel qual es va aprovar el Reglament dels Òrgans Urbanístics de la Generalitat.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/12/10/275/dof/vci/html**

### Dades del document

Número de DOGV
:   4902

Data del DOGV
:   14-12-2004

Secció del DOGV
:   I. DISPOSICIONS GENERALS

Número del document
:   2004/12885


Data del document
:   10-12-2004

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * Conselleria Territori i Vivenda
    * competència administrativa
    * urbanisme
    * disposició administrativa
    * administració regional
    * legislació
    * reglament intern

DECRET 275/2004, de 10 de desembre, del Consell de la Generalitat, pel qual es modifica el Decret 201/2003, de 3 d'octubre, del Consell de la Generalitat, pel qual es va aprovar el Reglament dels Òrgans Urbanístics de la Generalitat. [2004/X12683]
  
Mitjançant el Decret 201/2003, de 3 d'octubre, del Consell de la Generalitat, es va aprovar el Reglament dels Òrgans Urbanístics de la Generalitat.
  
El Decret 8/2004, de 3 de setembre, del president de la Generalitat, assigna competències a la Presidència de la Generalitat i a les conselleries amb competències executives, i el Decret 131/2004, de 27 d'agost, del Consell de la Generalitat, determina el nombre i denominació de les conselleries amb competències executives en què s'organitza l'administració de la Generalitat.
  
D'un altre costat, el Decret 133/2004, de 3 de setembre, del Consell de la Generalitat, estableix l'estructura orgànica de la Presidència i de les conselleries de l'administració de la Generalitat.
  
En el present moment es considera necessari modificar el Decret 201/2003, de 3 d'octubre, del Consell de la Generalitat, pel qual es va aprovar el Reglament dels òrgans urbanístics de la Generalitat, amb l'objecte d'adequar la composició de les comissions territorials d'Urbanisme a la nova estructura orgànica i funcional de les conselleries que formen part del Consell de la Generalitat.
  
De conformitat amb això, per raó del que preveu l'article 31.9 de l'Estatut d'Autonomia de la Comunitat Valenciana i segons el que disposa l'article 22.e) de la Llei de Govern Valencià, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 10 de desembre de 2004,
  
DECRETE
  
Article únic
  
Es modifica l'article 18 del Reglament dels òrgans urbanístics de la Generalitat, aprovat pel Decret 201/2003, de 3 d'octubre, del Consell de la Generalitat, que queda redactat de la següent manera:
  
«Article 18. Vocals amb veu i amb vot en la Comissió Territorial d'Urbanisme
  
1. Participaran en els debats i votacions com a vocals de la Comissió Territorial d'Urbanisme els membres que es relacionen a continuació. En el cas dels representants, han de tindre la categoria de director general, diputat o regidor i podran delegar en funcionaris amb categoria mínima de cap de servei:
  
a) El/la cap de l'Àrea d'Urbanisme.
  
b) Un representant de la Presidència de la Generalitat.
  
c) Un representant de la Conselleria d'Infraestructures i Transport.
  
d) Un representant de la Conselleria d'Agricultura, Pesca i Alimentació.
  
e) Un representant de la Direcció General de Patrimoni Cultural Valencià, de la Conselleria de Cultura, Educació i Esport.
  
f) Un representant de la Conselleria d'Empresa, Universitat i Ciència.
  
g) Un representant de la Conselleria de Justícia i Administracions Públiques.
  
h) Un representant de la Conselleria de Turisme.
  
i) Un representant del Ministeri de Foment.
  
j) Un representant del Ministeri de Medi Ambient.
  
k) Un representant dels centres de gestió cadastral i cooperació tributària de la província.
  
l) Un representant de la diputació provincial corresponent.
  
m) El gerent de l'Institut Valencià d'Habitatge, SA, o persona que delegue.
  
2. El conseller podrà nomenar fins a dos vocals de lliure designació».
  
DISPOSICIÓ FINAL
  
El present decret entrarà en vigor el dia de la publicació en el Diari Oficial de la Generalitat Valenciana.
  
València, 10 de desembre de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,


Còpia Permalink ELI